CELEX: 32022R0208
Language: el
Date: 2021-12-14 00:00:00
Title: Κατ’ εξουσιοδότηση κανονισμός (ΕΕ) 2022/208 της Επιτροπής της 14ης Δεκεμβρίου 2021 για την τροποποίηση του κανονισμού (ΕΕ) αριθ. 139/2014 όσον αφορά τις απαιτήσεις για τις πτητικές λειτουργίες παντός καιρού (Κείμενο που παρουσιάζει ενδιαφέρον για τον ΕΟΧ)

17.2.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 35/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2022/208 ΤΗΣ ΕΠΙΤΡΟΠΗΣ
         της 14ης Δεκεμβρίου 2021
         για την τροποποίηση του κανονισμού (ΕΕ) αριθ. 139/2014 όσον αφορά τις απαιτήσεις για τις πτητικές λειτουργίες παντός καιρού
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2018/1139 του Ευρωπαϊκού Κοινοβουλίου και του Συμβουλίου, της 4ης Ιουλίου 2018, για τη θέσπιση κοινών κανόνων στον τομέα της πολιτικής αεροπορίας και την ίδρυση Οργανισμού της Ευρωπαϊκής Ένωσης για την Ασφάλεια της Αεροπορίας, και για την τροποποίηση των κανονισμών (ΕΚ) αριθ. 2111/2005, (ΕΚ) αριθ. 1008/2008, (ΕΕ) αριθ. 996/2010, (ΕΕ) αριθ. 376/2014 και των οδηγιών 2014/30/ΕΕ και 2014/53/ΕΕ του Ευρωπαϊκού Κοινοβουλίου και του Συμβουλίου, καθώς και για την κατάργηση των κανονισμών (ΕΚ) αριθ. 552/2004 και (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου και του κανονισμού (ΕΟΚ) αριθ. 3922/91 του Συμβουλίου (1), και ιδίως το άρθρο 39 παράγραφος 1,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 139/2014 της Επιτροπής (2) καθορίζει απαιτήσεις και διοικητικές διαδικασίες για τα αεροδρόμια, καθώς και διατάξεις που αφορούν το σύστημα καθοδήγησης και ελέγχου των κινήσεων επιφανείας και τις πτητικές λειτουργίες χαμηλής ορατότητας στα αεροδρόμια.
                  
               
                     (2)
                  
                  
                     Προκειμένου να ευθυγραμμιστούν οι εν λόγω διατάξεις με τα παραρτήματα 6 και 14 της σύμβασης για τη Διεθνή Πολιτική Αεροπορία και το έγγραφο 9365 του Διεθνούς Οργανισμού Πολιτικής Αεροπορίας (ΔΟΠΑ), είναι αναγκαίο να θεσπιστούν κανόνες για την εκτέλεση πτητικών λειτουργιών παντός καιρού στα αεροδρόμια, με μέριμνα για τη διαθεσιμότητα των κατάλληλων οπτικών και μη οπτικών βοηθημάτων, καθώς και άλλου εξοπλισμού αεροδρομίου, τη διαθεσιμότητα των απαιτούμενων πληροφοριών και την εφαρμογή κατάλληλων διαδικασιών.
                  
               
                     (3)
                  
                  
                     Το παράρτημα I (Ορισμοί) του κανονισμού (ΕΕ) αριθ. 139/2014 θα πρέπει να τροποποιηθεί όσον αφορά τους ορισμούς του αποφασιστικού απόλυτου ύψους, του ενόργανου διαδρόμου, των πτητικών λειτουργιών χαμηλής ορατότητας, των διαδικασιών χαμηλής ορατότητας, της απογείωσης με χαμηλή ορατότητα, της πτητικής λειτουργίας με επιχειρησιακές αναγνωρίσεις και της πτητικής λειτουργίας ενόργανης προσέγγισης τύπου B.
                  
               
                     (4)
                  
                  
                     Το παράρτημα III (Μέρος-ADR.OR) του κανονισμού (ΕΕ) αριθ. 139/2014 καθορίζει τις απαιτήσεις για τους φορείς όσον αφορά τους φορείς εκμετάλλευσης αεροδρομίων. Το εν λόγω παράρτημα είναι πλέον παρωχημένο όσον αφορά το κανονιστικό πλαίσιο σχετικά με τα οπτικά και τα μη οπτικά βοηθήματα, ιδίως όσον αφορά τον μετεωρολογικό εξοπλισμό και θα πρέπει επομένως να τροποποιηθεί για να συμπεριληφθούν ειδικές απαιτήσεις σχετικά με τη διαθεσιμότητα και τη συντήρηση οπτικών και μη οπτικών βοηθημάτων και κάθε άλλου εξοπλισμού απαραίτητου για την υποστήριξη των πτητικών λειτουργιών παντός καιρού.
                  
               
                     (5)
                  
                  
                     Το παράρτημα IV (Μέρος-ADR.OPS) του κανονισμού (ΕΕ) αριθ. 139/2014 καθορίζει τις απαιτήσεις για τη λειτουργία αεροδρομίων. Το εν λόγω παράρτημα θα πρέπει να τροποποιηθεί ώστε να συμπεριλάβει ειδικές επιχειρησιακές διαδικασίες που ισχύουν για τον φορέα εκμετάλλευσης του αεροδρομίου και αφορούν το σύστημα καθοδήγησης και ελέγχου των κινήσεων επιφανείας και τις διαδικασίες χαμηλής ορατότητας στα αεροδρόμια.
                  
               
                     (6)
                  
                  
                     Ως εκ τούτου, κρίνεται σκόπιμο να τροποποιηθεί αναλόγως ο κανονισμός (ΕΕ) αριθ. 139/2014.
                  
               
                     (7)
                  
                  
                     Σύμφωνα με το άρθρο 75 παράγραφος 2 στοιχεία β) και γ) και το άρθρο 76 παράγραφος 1 του κανονισμού (ΕΕ) 2018/1139, ο Οργανισμός της Ευρωπαϊκής Ένωσης για την Ασφάλεια της Αεροπορίας εκπόνησε και υπέβαλε στην Επιτροπή τη γνώμη αριθ. 02/2021 (3) όσον αφορά σχέδιο εκτελεστικών κανόνων,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΕ) αριθ. 139/2014 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Αυγούστου 2022.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Δεκεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 212 της 22.8.2018, σ. 1.
         
            (2)  Κανονισμός (ΕΕ) αριθ. 139/2014 της Επιτροπής, της 12ης Φεβρουαρίου 2014, για τη θέσπιση απαιτήσεων και διοικητικών διαδικασιών για τα αεροδρόμια σύμφωνα με τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου (ΕΕ L 44 της 14.2.2014, σ. 1).
         
            (3)  https://www.easa.europa.eu/document-library/opinions
      
      
         
            ΠΑΡΑΡΤΗΜΑ
            Ο κανονισμός (ΕΕ) αριθ. 139/2014 τροποποιείται ως εξής:
            
                        1.
                     
                     
                        Το παράρτημα I τροποποιείται ως εξής:
                        
                                    α)
                                 
                                 
                                    παρεμβάλλεται το ακόλουθο σημείο 16α:
                                    
                                                «16α.
                                             
                                             
                                                “αποφασιστικό απόλυτο ύψος” (“DA”) ή “αποφασιστικό σχετικό ύψος” (“DH”): καθορισμένο απόλυτο ή σχετικό ύψος σε πτητική λειτουργία τρισδιάστατης ενόργανης προσέγγισης στο οποίο πρέπει να αρχίσει διαδικασία αποτυχημένης προσέγγισης εάν δεν έχει καθοριστεί η απαιτούμενη αναφορά οπτικής επαφής για τη συνέχιση της προσέγγισης·»·
                                             
                                          
                              
                                    β)
                                 
                                 
                                    το σημείο 22 αντικαθίσταται από το ακόλουθο κείμενο:
                                    
                                                «22.
                                             
                                             
                                                “ενόργανος διάδρομος”: ένα από τα ακόλουθα είδη διαδρόμων που προορίζονται για την πτητική λειτουργία αεροσκαφών τα οποία χρησιμοποιούν διαδικασίες ενόργανης προσέγγισης:
                                                
                                                            1.
                                                         
                                                         
                                                            “διάδρομος προσέγγισης μη ακριβείας”: διάδρομος που εξυπηρετείται από οπτικά βοηθήματα και από τουλάχιστον ένα μη οπτικό βοήθημα, ο οποίος προορίζεται για λειτουργίες προσγείωσης μετά από πτητική λειτουργία ενόργανης προσέγγισης τύπου A·
                                                         
                                                      
                                                            2.
                                                         
                                                         
                                                            “διάδρομος, προσέγγισης ακριβείας κατηγορίας I”: διάδρομος που εξυπηρετείται από οπτικά βοηθήματα και από τουλάχιστον ένα μη οπτικό βοήθημα και προορίζεται για λειτουργίες προσγείωσης μετά από πτητική λειτουργία ενόργανης προσέγγισης τύπου B CAT I·
                                                         
                                                      
                                                            3.
                                                         
                                                         
                                                            “διάδρομος προσέγγισης ακριβείας κατηγορίας ΙΙ”: διάδρομος που εξυπηρετείται από οπτικά βοηθήματα και από τουλάχιστον ένα μη οπτικό βοήθημα και προορίζεται για λειτουργίες προσγείωσης μετά από πτητική λειτουργία ενόργανης προσέγγισης τύπου B CAT II·
                                                         
                                                      
                                                            4.
                                                         
                                                         
                                                            “διάδρομος προσέγγισης ακριβείας κατηγορίας III”: διάδρομος που εξυπηρετείται από οπτικά βοηθήματα και από τουλάχιστον ένα μη οπτικό βοήθημα και προορίζεται για λειτουργίες προσγείωσης μετά από πτητική λειτουργία ενόργανης προσέγγισης τύπου B CAT III·»·
                                                         
                                                      
                                          
                              
                                    γ)
                                 
                                 
                                    παρεμβάλλεται το ακόλουθο σημείο 24γ:
                                    
                                                «24γ.
                                             
                                             
                                                “πτητικές λειτουργίες χαμηλής ορατότητας (LVO)”: λειτουργίες προσέγγισης ή απογείωσης σε διάδρομο με ορατή εμβέλεια διαδρόμου κάτω των 550 m ή αποφασιστικό σχετικό ύψος κάτω των 200 ft·»·
                                             
                                          
                              
                                    δ)
                                 
                                 
                                    το σημείο 25 αντικαθίσταται από το ακόλουθο κείμενο:
                                    
                                                «25.
                                             
                                             
                                                “διαδικασίες χαμηλής ορατότητας”: διαδικασίες που εφαρμόζονται σε αεροδρόμιο με σκοπό την κατοχύρωση της ασφάλειας κατά τη διάρκεια πτητικών λειτουργιών χαμηλής ορατότητας·»·
                                             
                                          
                              
                                    ε)
                                 
                                 
                                    το σημείο 26 αντικαθίσταται από το ακόλουθο κείμενο:
                                    
                                                «26.
                                             
                                             
                                                “απογείωση με χαμηλή ορατότητα (LVTO)”: απογείωση με ορατή εμβέλεια διαδρόμου κάτω των 550 m·»·
                                             
                                          
                              
                                    στ)
                                 
                                 
                                    το σημείο 27 απαλείφεται·
                                 
                              
                                    ζ)
                                 
                                 
                                    παρεμβάλλεται το ακόλουθο σημείο 34γ:
                                    
                                                «34γ.
                                             
                                             
                                                “πτητική λειτουργία με επιχειρησιακές αναγνωρίσεις”: πτητική λειτουργία που εκτελείται με τη χρήση συγκεκριμένου αεροσκάφους ή εξοπλισμού εδάφους, ή συνδυασμού αεροσκάφους και εξοπλισμού εδάφους, η οποία επιτρέπει οποιοδήποτε από τα ακόλουθα στοιχεία:
                                                
                                                            α)
                                                         
                                                         
                                                            την εφαρμογή επιχειρησιακών ελαχίστων αεροδρομίου χαμηλότερων από τα τυποποιημένα για συγκεκριμένη κατάταξη πτητικής λειτουργίας·
                                                         
                                                      
                                                            β)
                                                         
                                                         
                                                            την τήρηση ή τη μείωση των απαιτήσεων ορατότητας·
                                                         
                                                      
                                                            γ)
                                                         
                                                         
                                                            τη μείωση των απαιτούμενων εγκαταστάσεων εδάφους·»·
                                                         
                                                      
                                          
                              
                                    η)
                                 
                                 
                                    το σημείο 35 απαλείφεται·
                                 
                              
                                    θ)
                                 
                                 
                                    το σημείο 47β αντικαθίσταται από το ακόλουθο κείμενο:
                                    
                                                «47β.
                                             
                                             
                                                “πτητική λειτουργία ενόργανης προσέγγισης τύπου Β”: πτητική λειτουργία ενόργανης προσέγγισης με αποφασιστικό σχετικό ύψος κάτω των 75 m (250 ft) που κατηγοριοποιείται ως εξής:
                                                
                                                            1.
                                                         
                                                         
                                                            Κατηγορία I (CAT I): αποφασιστικό σχετικό ύψος τουλάχιστον 60 m (200 ft), με είτε ορατότητα τουλάχιστον 800 m είτε ορατή εμβέλεια διαδρόμου τουλάχιστον 550 m·
                                                         
                                                      
                                                            2.
                                                         
                                                         
                                                            Κατηγορία II (CAT II): αποφασιστικό σχετικό ύψος κάτω των 60 m (200 ft) αλλά τουλάχιστον 30 m (100 ft) και ορατή εμβέλεια διαδρόμου τουλάχιστον 300 m·
                                                         
                                                      
                                                            3.
                                                         
                                                         
                                                            Κατηγορία III (CAT III): αποφασιστικό σχετικό ύψος κάτω των 30 m (100 ft) ή χωρίς αποφασιστικό σχετικό ύψος, και ορατή εμβέλεια διαδρόμου κάτω των 300 m ή χωρίς περιορισμούς ορατής εμβέλειας διαδρόμου.».
                                                         
                                                      
                                          
                              
                  
                        2.
                     
                     
                        Στο παράρτημα III, στην ADR.OR.C.005, προστίθεται το ακόλουθο στοιχείο ε):
                        
                                    «ε)
                                 
                                 
                                    Ο φορέας εκμετάλλευσης του αεροδρομίου, προκειμένου να διασφαλίζει την ασφαλή λειτουργία των αεροσκαφών στο αεροδρόμιο, παρέχει και συντηρεί, απευθείας ή μέσω διακανονισμών με τρίτους, οπτικά και μη οπτικά βοηθήματα, μετεωρολογικό εξοπλισμό και κάθε άλλο εξοπλισμό, ανάλογα με τον τύπο των πτητικών λειτουργιών που εκτελούνται στο αεροδρόμιο.».
                                 
                              
                  
                        3.
                     
                     
                        Το παράρτημα IV τροποποιείται ως εξής:
                        
                                    α)
                                 
                                 
                                    στο τμήμα Α, προστίθενται οι ακόλουθες ADR.OPS.A.070, ADR.OPS.A.075, ADR.OPS.A.080 και ADR.OPS.A.085:
                                    «ADR.OPS.A.070 Πληροφορίες σχετικά με το σύστημα φωτισμού αεροδρομίου
                                    
                                    Ο φορέας εκμετάλλευσης αεροδρομίου αναφέρει στις υπηρεσίες αεροναυτικών πληροφοριών τις πληροφορίες σχετικά με τα τμήματα του συστήματος φωτισμού του αεροδρομίου όπου λειτουργούν μονάδες φωτισμού με διόδους φωτοεκπομπής (LED).
                                    
                                       ADR.OPS.A.075 Χάρτες
                                    
                                    Ο φορέας εκμετάλλευσης αεροδρομίου εξασφαλίζει, είτε απευθείας είτε μέσω διακανονισμών με τρίτους, ότι οι σχετικοί με το αεροδρόμιο χάρτες δημοσιεύονται στο εγχειρίδιο αεροναυτικών πληροφοριών (AIP) από τον πάροχο υπηρεσιών αεροναυτικών πληροφοριών.
                                    
                                       ADR.OPS.A.080 Πληροφορίες σχετικά με βοηθήματα ραδιοπλοήγησης και προσγείωσης
                                    
                                    
                                                α)
                                             
                                             
                                                Ο φορέας εκμετάλλευσης αεροδρομίου εξασφαλίζει, είτε απευθείας είτε μέσω διακανονισμών με τρίτους, ότι παρέχονται στις υπηρεσίες αεροναυτικών πληροφοριών πληροφορίες σχετικά με τα βοηθήματα ραδιοπλοήγησης και προσγείωσης που συνδέονται με τις διαδικασίες ενόργανης προσέγγισης και τερματικής περιοχής στο αεροδρόμιο.
                                             
                                          
                                                β)
                                             
                                             
                                                Οι πληροφορίες του στοιχείου α) περιλαμβάνουν τα εξής:
                                                
                                                            1.
                                                         
                                                         
                                                            τύπο βοηθημάτων·
                                                         
                                                      
                                                            2.
                                                         
                                                         
                                                            μαγνητική απόκλιση προς την πλησιέστερη μοίρα, κατά περίπτωση·
                                                         
                                                      
                                                            3.
                                                         
                                                         
                                                            τύπος υποστηριζόμενης λειτουργίας για ILS/MLS/GLS, βασικό GNSS και SBAS·
                                                         
                                                      
                                                            4.
                                                         
                                                         
                                                            κατάταξη για ILS·
                                                         
                                                      
                                                            5.
                                                         
                                                         
                                                            κατηγοριοποίηση της εγκατάστασης και προσδιορισμός/-οί της εγκατάστασης προσέγγισης για GBAS·
                                                         
                                                      
                                                            6.
                                                         
                                                         
                                                            για τα VOR/ILS/MLS, επίσης, απόκλιση σταθμού προς την πλησιέστερη μοίρα, η οποία χρησιμοποιείται για την τεχνική ευθυγράμμιση του βοηθήματος·
                                                         
                                                      
                                                            7.
                                                         
                                                         
                                                            αναγνώριση, εφόσον απαιτείται·
                                                         
                                                      
                                                            8.
                                                         
                                                         
                                                            συχνότητα/-ες, αριθμός/-οί διαύλου/-ων, πάροχος υπηρεσιών και αναγνωριστικό/-ά διαδρομής αναφοράς (RPI), κατά περίπτωση·
                                                         
                                                      
                                                            9.
                                                         
                                                         
                                                            ώρες λειτουργίας, κατά περίπτωση·
                                                         
                                                      
                                                            10.
                                                         
                                                         
                                                            γεωγραφικές συντεταγμένες σε μοίρες, λεπτά, δευτερόλεπτα και δέκατα του δευτερολέπτου της θέσης της κεραίας εκπομπής, κατά περίπτωση·
                                                         
                                                      
                                                            11.
                                                         
                                                         
                                                            υψόμετρο της κεραίας εκπομπής του εξοπλισμού μέτρησης αποστάσεων (DME) προς τα πλησιέστερα 30 m (100 ft) και του εξοπλισμού μέτρησης αποστάσεων ακριβείας (DME/P) προς τα πλησιέστερα 3 m (10 ft), υψόμετρο του σημείου αναφοράς GBAS προς το πλησιέστερο μέτρο ή πόδι, και το ελλειψοειδές σχετικό ύψος του σημείου προς το πλησιέστερο μέτρο ή πόδι· για το SBAS, το ελλειψοειδές σχετικό ύψος του σημείου κατωφλίου προσγείωσης (LTP) ή το πλασματικό σημείο κατωφλίου (FTP) προς το πλησιέστερο μέτρο ή πόδι·
                                                         
                                                      
                                                            12.
                                                         
                                                         
                                                            ακτίνα του όγκου υπηρεσίας από το σημείο αναφοράς GBAS προς το πλησιέστερο χιλιόμετρο ή ναυτικό μίλι· και
                                                         
                                                      
                                                            13.
                                                         
                                                         
                                                            παρατηρήσεις.
                                                         
                                                      
                                          
                                       ADR.OPS.A.085 Πληροφορίες σχετικά με τη διείσδυση της επιφάνειας οπτικού τμήματος (VSS)
                                    
                                    Ο φορέας εκμετάλλευσης του αεροδρομίου εξασφαλίζει, είτε απευθείας είτε μέσω διακανονισμών με τρίτους, ότι παρέχονται στις υπηρεσίες αεροναυτικών πληροφοριών πληροφορίες σχετικά με τη διείσδυση της επιφάνειας οπτικού τμήματος, συμπεριλαμβανομένων της διαδικασίας και των ελαχίστων διαδικασίας που επηρεάζονται.»·
                                 
                              
                                    β)
                                 
                                 
                                    το τμήμα B τροποποιείται ως εξής:
                                    
                                                i)
                                             
                                             
                                                η ADR.OPS.B.030 τροποποιείται ως εξής:
                                                
                                                            —
                                                         
                                                         
                                                            το στοιχείο α) αντικαθίσταται από το ακόλουθο κείμενο:
                                                            
                                                                        «α)
                                                                     
                                                                     
                                                                        Ο φορέας εκμετάλλευσης του αεροδρομίου εξασφαλίζει ότι το αεροδρόμιο διαθέτει σύστημα καθοδήγησης και ελέγχου κινήσεων επιφανείας (SMGCS). Το SMGCS:
                                                                        
                                                                                    1.
                                                                                 
                                                                                 
                                                                                    λαμβάνει υπόψη τα χαρακτηριστικά σχεδιασμού και τις επιχειρησιακές και μετεωρολογικές συνθήκες του αεροδρομίου, καθώς και τις αρχές ανθρώπινων παραγόντων·
                                                                                 
                                                                              
                                                                                    2.
                                                                                 
                                                                                 
                                                                                    είναι σχεδιασμένο κατά τρόπον ώστε να συμβάλλει στην πρόληψη:
                                                                                    
                                                                                                i)
                                                                                             
                                                                                             
                                                                                                ακούσιων παρεισφρήσεων αεροσκαφών και οχημάτων σε εν χρήσει διάδρομο· και
                                                                                             
                                                                                          
                                                                                                ii)
                                                                                             
                                                                                             
                                                                                                συγκρούσεων μεταξύ αεροσκαφών, καθώς και μεταξύ αεροσκαφών και οχημάτων ή αντικειμένων σε οποιοδήποτε τμήμα της περιοχής κίνησης· και
                                                                                             
                                                                                          
                                                                              
                                                                                    3.
                                                                                 
                                                                                 
                                                                                    υποστηρίζεται από κατάλληλα μέσα και διαδικασίες.»·
                                                                                 
                                                                              
                                                                  
                                                      
                                                            —
                                                         
                                                         
                                                            προστίθεται το ακόλουθο στοιχείο δ):
                                                            
                                                                        «δ)
                                                                     
                                                                     
                                                                        Ο φορέας εκμετάλλευσης του αεροδρομίου συντονίζει με τον πάροχο υπηρεσιών εναέριας κυκλοφορίας την ανάπτυξη των διαδικασιών SMGCS στο αεροδρόμιο.»·
                                                                     
                                                                  
                                                      
                                          
                                                ii)
                                             
                                             
                                                η ADR.OPS.B.045 αντικαθίσταται από το ακόλουθο κείμενο:
                                                «ADR.OPS.B.045 Διαδικασίες χαμηλής ορατότητας
                                                
                                                
                                                            α)
                                                         
                                                         
                                                            Ο φορέας εκμετάλλευσης αεροδρομίου μεριμνά ώστε το αεροδρόμιο να διαθέτει τον κατάλληλο εξοπλισμό και τις κατάλληλες εγκαταστάσεις αεροδρομίου, και ώστε να καθορίζονται και να εφαρμόζονται κατάλληλες διαδικασίες χαμηλής ορατότητας, όταν το αεροδρόμιο πρόκειται να χρησιμοποιηθεί για οποιαδήποτε από τις ακόλουθες λειτουργίες:
                                                            
                                                                        1.
                                                                     
                                                                     
                                                                        απογειώσεις χαμηλής ορατότητας·
                                                                     
                                                                  
                                                                        2.
                                                                     
                                                                     
                                                                        πτητικές λειτουργίες προσέγγισης και προσγείωσης με συνθήκες ορατότητας με ορατή εμβέλεια διαδρόμου (RVR) κάτω των 550 m ή DH κάτω των 200 ft (60 m)·
                                                                     
                                                                  
                                                                        3.
                                                                     
                                                                     
                                                                        πτητικές λειτουργίες με επιχειρησιακές αναγνωρίσεις όταν η πραγματική RVR είναι μικρότερη από 550 m.
                                                                     
                                                                  Οι διαδικασίες χαμηλής ορατότητας συντονίζουν την κίνηση αεροσκαφών και οχημάτων και περιορίζουν ή απαγορεύουν τις δραστηριότητες στην περιοχή κίνησης.
                                                         
                                                      
                                                            β)
                                                         
                                                         
                                                            Ο φορέας εκμετάλλευσης του αεροδρομίου καθορίζει και εφαρμόζει τις διαδικασίες χαμηλής ορατότητας σε συνεργασία με τον πάροχο υπηρεσιών εναέριας κυκλοφορίας. Οι διαδικασίες χαμηλής ορατότητας περιλαμβάνουν κριτήρια για την προετοιμασία, την έναρξη και τον τερματισμό τους. Τα κριτήρια βασίζονται σε τιμές RVR και οροφής νεφών.
                                                         
                                                      
                                                            γ)
                                                         
                                                         
                                                            Ο φορέας εκμετάλλευσης του αεροδρομίου ενημερώνει τον πάροχο υπηρεσιών αεροναυτικών πληροφοριών και τον πάροχο υπηρεσιών εναέριας κυκλοφορίας, κατά περίπτωση, για κάθε αλλαγή στην κατάσταση του εξοπλισμού και των εγκαταστάσεων του αεροδρομίου που έχει επιπτώσεις στις πτητικές λειτουργίες χαμηλής ορατότητας.
                                                         
                                                      
                                                            δ)
                                                         
                                                         
                                                            Ο φορέας εκμετάλλευσης αεροδρομίου παρέχει πληροφορίες σχετικά με τις διαδικασίες χαμηλής ορατότητας στον πάροχο υπηρεσιών αεροναυτικών πληροφοριών, προς δημοσίευση στο εγχειρίδιο αεροναυτικών πληροφοριών (AIP).
                                                         
                                                      
                                                            ε)
                                                         
                                                         
                                                            Οι διαδικασίες χαμηλής ορατότητας και τυχόν σχετικές αλλαγές υπόκεινται σε προηγούμενη έγκριση από την αρμόδια αρχή.».